
การประเมินความเสี่ยงการทุจริตและประพฤติมิชอบของเจ้าหน้าที่
ขององค์การบริหารส่วนตำบลเกาะขันธ์
ประจำปีงบประมาณ พ.ศ. ๒๕๖๖





	แบบสรุปรายงานการประเมินความเสี่ยงการทุจริตและประพฤติมิชอบ  ประจำปีงบประมาณ พ.ศ.๒๕๖๖
แผนบริหารจัดการความเสี่ยงการทุจริตและประพฤติมิชอบ  

	ชื่อหน่วยงาน องค์การบริหารส่วนตำบลเกาะขันธ์

	ด้านการใช้อำนาจและตำแหน่งหน้าที่
ชื่องานตามภารกิจ การจัดซื้อจัดจ้างและการบริหารพัสดุภาครัฐ


	ที่
	ขั้นตอนที่มีความเสี่ยงและ
รายละเอียดประเด็นความเสี่ยง
	ระดับความเสี่ยง
การทุจริต
	มาตรการควบคุมความเสี่ยงการทุจริต

	๑
	กระบวนการจัดซื้อจัดจ้าง
๑.๑ การใช้ดุลยพินิจในการพิจารณาอนุมัติหรือยกเว้นกฎหมาย ระเบียบ และข้อบังคับที่เกี่ยวกับการจัดซื้อจัดจ้างภาครัฐ ซึ่งเอื้อประโยชน์ หรือทำให้เกิดโอกาสในการทุจริต หรือมีผลประโยชน์ทับซ้อน
๑.๒ การกำหนดคุณลักษณะเฉพาะของพัสดุ
ที่ชี้นำหรือเอนเอียงไปทางยี่ห้อใดยี่ห้อหนึ่ง
เป็นการเปิดช่องโหว่ให้บริษัทที่มีผลประโยชน์
ร่วมกันชนะการจัดซื้อจัดจ้างในครั้งนั้นๆ
๑.๓ การเลือกใช้วิธีการในการจัดซื้อจัดจ้าง
ไม่สอดคล้องกับวงเงินงบประมาณที่ได้รับการ
จัดสรรและมีกระบวนงานที่เกี่ยวข้องกับการ
ใช้ดุลยพินิจของเจ้าหน้าที่ ซึ่งมีโอกาสมีการ
เอื้อประโยชน์หรือให้ความช่วยเหลือพวกพ้อง
หรือการกีดกัน/สร้างอุปสรรคให้คู่แข่งรายอื่น
๑.๔ เจ้าหน้าที่ของ อบต.เกาะขันธ์ ใช้อำนาจและตำแหน่งหน้าที่รับผลประโยชน์ต่างๆ หรือสินบนไม่ว่าจะเป็นทรัพย์สิน ของขวัญ การลดราคาหรือสิ่งใดก็ตามในลักษณะเดียวกันที่จะส่งผลในการตัดสินใจดำเนินการตามอำนาจหน้าที่











	ปานกลาง
	- พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ เป็นกฎหมายที่กำหนดกรอบการปฏิบัติงานที่เป็นมาตรฐานเดียวกัน มุ่งเน้นการเปิดเผยข้อมูลเพื่อความโปร่งใสและแข่งขันอย่างเป็นธรรม คำนึงถึงวัตถุประสงค์การใช้งานเป็นสำคัญ เพื่อให้เกิดความคุ้มค่าในการใช้จ่ายเงิน กำหนดการจัดซื้อจัดจ้างด้วยวิธีการทางอิเล็กทรอนิกส์เพื่อเป็นการเปิดเผยโปร่งใสและตรวจสอบได้
 - การติดตามศึกษาความเปลี่ยนแปลงของระเบียบ ข้อบังคับ หนังสือเวียนและประกาศต่างๆ ที่เกี่ยวกับการจัดซื้อจัดจ้างภาครัฐจากหน่วยงานที่เกี่ยวข้อง เช่น กรมบัญชีกลาง สำนักงบประมาณ กระทรวงดิจิทัลเพื่อเศรษฐกิจและสังคม เป็นต้น อย่างใกล้ชิดเพื่อเตรียมความพร้อมในการดำเนินงาน
- การจัดทำประกาศเผยแพร่แผนการจัดซื้อจัดจ้าง ประจำปี และเรื่องประกาศเผยแพร่เรื่องต่างๆเกี่ยวกับการจัดซื้อจัดจ้าง เพื่อให้การดำเนินการจัดซื้อจัดจ้าง เป็นไปด้วยความโปร่งใส
และตรวจสอบได้ พร้อมทั้งได้ปิดประกาศโดยเปิดเผย ณ อบต.เกาะขันธ์ และเผยแพร่ในเว็บไซต์ของ อบต.เกาะขันธ์ ด้วย
- การใช้วิธีการจัดซื้อจัดจ้างให้สอดคล้องกับวงเงินงบประมาณ เช่น วงเงินเกิน ๕๐๐,๐๐๐ บาท เลือกใช้วิธีประกวดราคาอิเล็กทรอนิกส์ (e-bidding) เป็นต้น เว้นแต่จะสามารถดำเนินการโดยวิธีเฉพาะเจาะจงได้ภายใต้หลักเกณฑ์ที่กฎหมายกำหนด


- การจัดทำประกาศ เรื่องมาตรการป้องกันการรับสินบน เพื่อให้สามารถป้องกันการรับสินบนได้อย่างมีประสิทธิภาพและให้มีกลไกหรือระบบการป้องกันการรับสินบนทุกรูปแบบเพื่อส่งเสริมให้หน่วยงานสามารถป้องกันการรับสินบนได้อย่างมีประสิทธิภาพ
- การจัดทำประกาศ เรื่องมาตรการเผยแพร่ข้อมูลต่อสาธารณะ เพื่อให้การเผยแพร่ข้อมูลข่าวสารต่อสาธารณะของ อบต.เกาะขันธ์ สอดคล้องกับพระราชบัญญัติข้อมูลข่าวสารของราชการ พ.ศ. ๒๕๔๐ และระเบียบว่าด้วยการรักษาความลับของทางราชการ พ.ศ.๒๕๔๔ เป็นไปอย่างถูกต้อง น่าเชื่อถือและเกิดประโยชน์ต่อประชาชน
- การจัดทำประกาศเรื่อง มาตรการส่งเสริมความโปร่งใสในการจัดซื้อจัดจ้าง เพื่อให้การจัดซื้อจัดจ้างของ อบต.เกาะขันธ์ มีความโปร่งใส เกิดประโยชน์สูงสุดแก่หน่วยงานและสอดคล้องกับหลักการมาตรา ๘ ของพระราชบัญญัติ การจัดซื้อจัดจ้างและการบริหารพัสดุภาครัฐ พ.ศ. ๒๕๖๐ คือ คุ้มค่า โปร่งใส มีประสิทธิภาพและประสิทธิผล ตรวจสอบได้
- การจัดทำประกาศ เรื่องมาตรการตรวจสอบการใช้ดุลยพินิจ มีเจตนารมณ์ที่มุ่งมั่นในการขับเคลื่อนมาตรการด้านการป้องกันและปราบปรามการทุจริตอย่างจริงจัง ตามนโยบายคุณธรรมและความโปร่งใสในการดำเนินงานของ อบต.เกาะขันธ์
- นโยบายการต่อต้านการทุจริตคอร์รัปชัน เรื่อง การรับ-ให้ของขวัญ การเลี้ยงหรือประโยชน์อื่นใด (No Gift Policy) เพื่อเสริมสร้างวัฒนธรรมองค์กรและค่านิยมสุจริตในการปฏิบัติงานเสริมสร้างวัฒนธรรมองค์กรให้กับบุคลากรในทุกระดับให้ตระหนักถึงสิทธิและหน้าที่ของตนเองในการป้องกันการทุจริต การรับหรือให้สินบนและความขัดแย้งทางผลประโยชน์มิให้เกิดกับ อบต.เกาะขันธ์





	แบบสรุปรายงานการประเมินความเสี่ยงการทุจริต  ประจำปีงบประมาณ พ.ศ.๒๕๖๖
แผนบริหารจัดการความเสี่ยงการทุจริต

	ชื่อหน่วยงาน องค์การบริหารส่วนตำบลเกาะขันธ์

	ด้านการใช้อำนาจและตำแหน่งหน้าที่
ชื่องานตามภารกิจ ..การจัดซื้อจัดจ้างและการบริหารพัสดุภาครัฐ


	ที่
	ขั้นตอนที่มีความเสี่ยงและ
รายละเอียดประเด็นความเสี่ยง
	ระดับความเสี่ยง
การทุจริต
	มาตรการควบคุมความเสี่ยงการทุจริต

	๒
	การตรวจรับพัสดุ
๒.๑ กรรมการตรวจรับพัสดุเท็จซึ่งไม่เป็นไปตามคุณลักษณะเฉพาะในการตรวจรับพัสดุและ
ไม่ได้มาตรฐาน มีการเรียกรับเงิน จ่ายสินบน
เงินทอนหรือเปอร์เซ็นต์จากการตรวจรับ
๒.๒ กรรมการตรวจการจ้างทำรายงานเสนอ
ผู้มีอำนาจเกี่ยวกับการเพิ่มและลดงานตาม
สัญญาจ้าง โดยไม่เป็นไปตามระเบียบและ     ไม่ตรวจสอบราคาที่แท้จริงจนเป็นเหตุให้ทาง
ราชการได้รับความเสียหาย
	ปานกลาง
	- กรรมการตรวจรับพัสดุ ต้องดำเนินการตามกฎหมาย
และระเบียบที่เกี่ยวข้อง รวมทั้งต้องศึกษาหลักเกณฑ์
และเงื่อนไขที่กำหนดไว้ในสัญญาอย่างละเอียดถี่ถ้วน
-กรรมการตรวจรับพัสดุ ต้องมีการวางแผนและจัดประชุมเพื่อตรวจรับพัสดุให้ทันเวลาที่กำหนดไว้ในคำสั่งแต่งตั้งคณะกรรมการตรวจรับพัสดุ

	๓
	การบริหารพัสดุ
เจ้าหน้าที่ของ อบต.เกาะขันธ์ ใช้อำนาจและตำแหน่งหน้าที่นำทรัพย์สินของทางราชการซึ่งจะต้องใช้เพื่อประโยชน์ของทางราชการไปใช้เพื่อประโยชน์ของตนเองหรือพวกพ้อง



	ปานกลาง
	-การบูรณาการงานด้านคุณธรรมและจริยธรรมกับระบบงานพัสดุให้สอดคล้องตามเกณฑ์การประเมิน ITA โดยได้ทบทวนแนวปฏิบัติเกี่ยวกับขออนุญาต
การยืม-คืน และการใช้ทรัพย์สินของทางราชการ
เพื่อให้ง่ายต่อการปฏิบัติงาน รวมทั้งวางระบบการกำกับ ดูแล และตรวจสอบพัสดุประจำปี โดยกำหนดให้ต้องมีการได้รับอนุญาตจากผู้บังคับบัญชาชั้นต้นกำกับด้วย
- การกำหนดวิธีการและขั้นตอนในการยืมครุภัณฑ์ส่วนกลาง และการเบิกวัสดุสำนักงานของพนักงาน อบต.เกาะขันธ์
[bookmark: _GoBack]- ช่องทางรับแจ้งการทุจริตหรือประพฤติมิชอบของเจ้าหน้าที่ ซึ่งหากประชาชนพบเห็นพฤติกรรมของเจ้าหน้าที่ของ อบต.เกาะขันธ์ที่นำทรัพย์สินของทางราชการไปใช้ประโยชน์ส่วนตัวสามารถร้องเรียนได้ผ่านทาง Website ของ อบต.เกาะขันธ์ และช่องทางรับเรื่องร้องเรียนต่างๆ



หมายเหตุ :  อบต.เกาะขันธ์ ได้มีการจัดตั้งศูนย์รับเรื่องร้องเรียนร้องทุกข์ อบต. เกาะขันธ์ และช่องทางรับแจ้งข่าวสารการทุจริตและประพฤติมิชอบของเจ้าหน้าที่ โดยสามารถแจ้งได้ผ่านช่องทาง ดังนี้
- ติดต่อด้วยตนเอง ที่ศูนย์รับเรื่องร้องเรียน องค์การบริหารส่วนตำบลเกาะขันธ์ อำเภอชะอวด จังหวัดนครศรีธรรมราช
- ทางเว็บไซต์ www.Kohkhon.go.th หัวข้อ “รับเรื่องร้องเรียนร้องทุกข์” และ หัวข้อ “ช่องทางการแจ้งเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน”
- โทรศัพท์ ๐-๗๕๔๙-๓๑๑๑
- โทรสาร  ๐-๗๕๔๙-๓๑๑๑ ต่อ ๖

